AFRIKAANSE OPSOMMING: In 'n stelsel van verteenwoordigende regering, word die media veronderstel as 'n belangrike instelling om publieke kwessies te weërspieël en die regering verantwoordelik te hou vir die wyse waarop dit hierdie publieke kwessies aanspreek. Hierdie rol word veronderstel in 'n denkraamwerk wat die media beskou as een van die instellings wat liberale demokrasie konsolideer as die sogenaamde “vierde pilaar” neffens die wetgewende, uitvoerende en geregtelike gesag. Die role word verder deur die media self gekonseptualiseer as ‘n identiteit rondom die idee dat joernaliste 'n "belangrike deel is van die politieke lewe" (Sparks, 1991:58). Hierdie studie ondersoek die geldigheid van hierdie gesag. Die studie dui daarop dat die media gesag het wat die moontlikheid bied om publieke kwessies aan te spreek op 'n manier wat van nut kan wees vir gewone burgers om die kloof tussen die private, huishoudelike wêreld en die sorg en die aktiwiteite van die breër gemeenskap te oorbrug (McQuail, 2005:432). Die gesag word ondermyn omdat gewone burgers voel hulle belange en prioriteite word sekondêr geag aan die magsbelang van die staat en ander "kenners" wat die nuus agenda bepaal. Terselfdertyd is daar 'n algemene persepsie dat verteenwoordigende die regering, of wat algemeen bekend staan as liberale demokrasie, geldigheid verloor omdat burgers voel dat die politieke stelsel onverskillig reageer op die probleme wat hulle ervaar. Hierdie studie ondersoek die potensiaal van 'n meer werkbare verhouding tussen die media en die burgery om die energie wat burgers in die openbare sfeer kan bydra te ontgin. Hierdie studie stel drie teoretiese raamwerke voor – demokratiese professionaliteit, openbare joernalistiek en beraadslagende demokrasie – wat moontlikhede bied om opnuut oor die professionele rol van joernaliste te besin. Hierdie “besinning” bied weer nuwe moontlikhede vir die politieke werk van joernaliste en die politieke werk van die burgery. Dit veronderstel nuwe gewoontes van deelname en gesprek in openbare politieke proses.